La caseta està ubicada al centre de Santa Pau. És ideal per sortir pels voltants de la zona. Té tots els estris de cuina que pots necessitar. Està molt neta, tot i que el sostre del lavabo tenia taques de moho i un dels cobrellits dels matalassos del altell tenia taques marrons ( es notava que l'havien rentat però les taques no havien marxat). L'altell molt divertit per pujar i jugar per nens, impossible dormir un adult allà dalt, i molt incòmode per a nens també perquè els matalassos són extremadament prims i estan a sobre de unes fustes al terra.
Hauria d'estar més ben explicat això per no emportar-te una sorpresa com ens va passar a nosaltres, trobo. La caseta no és tota per a tu. És un apartament davant d'un altre que també es lloga i baix viu l'hostessa.
La Cris, que és la persona que viu baix, molt amable i contesta de seguida al telèfon. No teníem el llit de dalt preparat i de seguida ens va donar els llençols. Pensàvem que la màquina de cafè estava espatllada (Dolce gusto, per si voleu portar càpsules, ja que no hi ha cap a la casa) i ens va deixar la seva pròpia de seguida. La màquina sí que funcionava bé finalment.
Fins que no van arribar els altres llogaters el lloc estava en silenci absolut, perfecte. Quan van arribar els altres llogaters això va canviar. No eren exageradament cridaners però se'ls sentia com si estiguessin dins del nostre lavabo. Se sentia tot, la música, les tosses...tot.
En resum, per al preu que té ho veig una mica car perquè realment només poden dormir amb condicions dos adults. Tot i així, l'estada ha estat molt agradable i el poble és preciós.